**- ODLUKA O IZBORU NAJPOVOLJNIJEG PONUĐAČA –**

* **OTVORENI POSTUPAK -**

Broj: 05-05- 28-15/21

Datum: 12.02.2021. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku broj: 05-05-28-14/21 od 12.02.2021. godine, u postupku javne nabavke usluga izrade glavnih projekata – 4 LOT-a, direktor JU Direkcija regionalnih cesta TK je donio:

**ODLUKU**

**o izboru najpovoljnijih ponuđača usluga izrade glavnih projekata – 4 LOT-a**

Član 1.

Prihvata se Preporuka Komisije za javne nabavke, broj: 05-05-28-15/21 od 12.02.2021. godine i ugovori zajavnunabavku **usluga izrade glavnih projekata – 4 LOT-a**, dodijeljuju se po LOT-ovima kako slijedi:

LOT 1 - **ponuđaču DOO ARTING BH SARAJEVO** dodijeljuje se ugovor za izradu glavnog projekta rehabilitacije i sanacije dijela regionalne ceste R-456a Kalesija-Sapna od st.km. 5+550 do st.km. 8+000, L= 2.450 m, za ponuđenu cijenu od **3. 600,00 KM bez PDV-a.**

LOT 2 - **ponuđaču** **DOO ARTING BH SARAJEVO** dodijeljuje se ugovor za izradu dopune glavnog projekta izgradnje treće trake na regionalnoj cesti R-469 Živinice-Međaš, za ponuđenu cijenu od **1.300,00 KM bez PDV-a**.

LOT 3 - **ponuđaču DOO ARTING BH SARAJEVO** dodijeljuje se ugovor za izradu glavnog projekta rehabilitacije i sanacije dijela regionalne ceste R-469 Živinice-Međaš od st.km. 9+550 do st.km. 10+250, L= 700 m, za ponuđenu cijenu od **1.300,00 KM bez PDV-a**.

LOT 4 - **ponuđaču DOO ARTING BH SARAJEVO** dodijeljuje se ugovor za izradu glavnog projekta rehabilitacije i sanacije dijela regionalne ceste R-455a Svatovac – Živinice – Bašigovci – Lukavica - Zelenika“, od naselja Suha st.km. 11+700 do Živinica st.km. 16+460 L=4.760m, za ponuđenu cijenu od **9.000,00 KM bez PDV-a.**

Sa izabranim ponuđačima će se sklopiti ugovor.

Član 2.

Ugovor će se potpisati sa izabranim ponuđačima po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

**O b r a z l o ž e nj e**

Postupak javne nabavke pokrenut je Odlukom o pokretanju postupka javne nabavke broj: 05-05-28/21 od 25.01.2021.godine. Javna nabavka je provedena otvorenim postupkom. Procijenjena vrijednost javne nabavke bez PDV-a iznosila je 32.477,00 KM.

Obavještenje o nabavci broj 997-1-2-1-3-13/21 objavljeno dana 25.01.2021. godine.

„Službeni glasnik BiH“ broj 6/21.

Komisija za javnu nabavku imenovana je Rješenjem broj: 05-05-28-3/21 od 08.02.2021. godine, dostavila je Zapisnik o radu Komisije te Preporuku o izboru najpovoljnijeg ponuđača broj: 05-05-28-14/21 od 12.02.2021. godine, u postupku javne nabavke usluga izrade glavnih projekata - 4 LOT-a.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

LOT 1 - Izrada glavnog projekta rehabilitacije i sanacije dijela regionalne ceste R-456a Kalesija-Sapna od st.km. 5+550 do st.km. 8+000, L= 2.450 m

* da je ukupan broj pristiglih ponuda 5;
* da je blagovremeno zaprimljeno 5 ponuda;
* nije bilo neblagovremeno zaprimjenih ponuda.

LOT 2 - Izrada dopune glavnog projekta izgradnje treće trake na regionalnoj cesti R-469 Živinice-Međaš

* da je ukupan broj pristiglih ponuda 4;
* da su blagovremeno zaprimljene 4 ponude;
* nije bilo neblagovremeno zaprimjenih ponuda.

LOT 3 - Izrada glavnog projekta rehabilitacije i sanacije dijela regionalne ceste R-469 Živinice-Međaš od st.km. 9+550 do st.km. 10+250, L= 700 m,

* da je ukupan broj pristiglih ponuda 4;
* da su blagovremeno zaprimljene 4 ponude;
* nije bilo neblagovremeno zaprimjenih ponuda.

LOT 4 - Izrada glavnog projekta rehabilitacije i sanacije dijela regionalne ceste R-455a Svatovac – Živinice – Bašigovci – Lukavica - Zelenika“, od naselja Suha st.km. 11+700 do Živinica st.km. 16+460 L=4.760m

* da je ukupan broj pristiglih ponuda 7;
* da je blagovremeno zaprimljeno 7 ponuda;
* nije bilo neblagovremeno zaprimjenih ponuda

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Komisija je tokom pregleda i ocjene ponuda utvrdila sljedeće:

Ponude ponuđača (doo EDI-ING DONJI VAKUF, DOO INK CONSTRUCTOR BANJA LUKA, DOO URBIS CENTAR BANJA LUKA, DOO ARTING BH SARAJEVO, DOO GEOPUT BANJA LUKA, INSTITUT „GIT“ DOO TUZLA) prihvatljive su u pravnom, tehničkom i ekonomskom smislu i ispunjavaju zahtjeve ugovornog organa navedene u tenderskoj dokumentaciji.

Ponuda ponuđača doo IG Banja Luka nije prihvatljiva u pravnom smislu iz sljedećeg razloga:

Zakon o prostornom uređenju i građenju Tuzlanskog kantona, (Službene novine TK, broj: 06/11, 04/13, 15/13 i 02/16) član 93., stav 8. izričito navodi da Odgovorni revident i revident ne može biti osoba koja je u cijelosti ili djelimično učestvovala u izradi projektne dokumentacije ili ako je taj projekat u cijelosti ili djelimično izrađen ili nostrificiran kod pravne osobe u kojoj je zaposlena. Obzirom da Ugovorni organ sa Institutom za građevinarstvo IG Banja Luka ima potpisan okvirni sporazum za pružanje usluga revizije projektne dokumentacije koji važi do 2023. godine, ne može mu se dodijeliti ugovor za projektovanje. Materijalni propisi iz oblasti građenja jasno navode da isti subjekt ne može vršiti projektovanje i reviziju konkretnog projekta. Obzirom da je rok izrade projektne dokumentacije 90 dana, nakon čega projektna dokumentacija ide na reviziju, a okvirni sporazum za reviziju projektne dokumentacije važi do 2023. godine, Ugovorni organ ne može dodijeliti ugovor za projektovanje ponuđaču IG Banja Luka. Ukoliko bi Ugovorni organ dodijelio ugovor za izradu projektne dokumentacije ponuđaču IG Banja Luka, ne bi mogao istom ponuđaču dodijeliti ugovor za reviziju te projektne dokumentacije, a sa istim ima potpisan okvirni sporazum za pružanje tih usluga. Sve dok ima aktivan okvirni sporazum za reviziju projektne dokumentacije, ponuđaču IG Banja Luka Ugovorni organ ne smije dodijeliti ugovor za izradu projektne dokuemntacije jer je to u suprotnosti sa Zakonom o prostornom uređnju i građenju TK, dakle u suprotnosti je sa materijalnim propisom.

Tokom postupka pregleda i ocjene ponuda na LOT-u 2 i LOT-u 3 je od ponuđača Arting BH doo Sarajevo zatraženo pojašnjenje neprirodno niske cijene u skladu sa članom 66. Zakona, jer je na oba navedena LOT-a cijena ponude za više od 20% niža od cijene drugorangirane prihvatljive ponude.

Ponuđač Arting BH doo Sarajevo je dokumentacijom broj: 031-02/21 dostavljenom 11.02.2021. godine, u ostavljenom roku, obrazložio neprirodno nisku cijenu u skladu sa članom 66. Zakona. Ovo obrazloženje je Komisija u potpunosti prihvatila.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom.

Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

LOT 1. Izrada glavnog projekta rehabilitacije i sanacije dijela regionalne ceste R-456a Kalesija-Sapna od st.km. 5+550 do st.km. 8+000, L= 2.450 m

|  |  |  |  |
| --- | --- | --- | --- |
| R.br. | Naziv ponuđača | Cijena bez PDV-a | Broj bodova |
| 1. | DOO ARTING BH SARAJEVO | 3 600,00 | 100 |
| 2. | DOO EDI-ING DONJI VAKUF | 4.300,00 | 83 |
| 3. | INSTITUT „GIT“ DOO TUZLA | 4.970,00 | 72 |
| 4. | DOO INK CONSTRUCTOR BANJA LUKA | 5.145,00 | 69 |
| 5. | DOO GEOPUT Banja Luka | 6.400,00 | 56 |

LOT 2. Izrada dopune glavnog projekta izgradnje treće trake na regionalnoj cesti R-469 Živinice-Međaš

|  |  |  |  |
| --- | --- | --- | --- |
| R.br. | Naziv ponuđača | Cijena bez PDV-a | Broj bodova |
| 1. | DOO ARTING BH SARAJEVO | 1300,00 | 100 |
| 2. | INSTITUT „GIT“ DOO TUZLA | 1.830,00 | 71 |
| 3. | DOO EDI-ING DONJI VAKUF | 2.200,00 | 59 |
| 4. | DOO GEOPUT Banja Luka | 5.400,00 | 24 |

LOT 3. Izrada glavnog projekta rehabilitacije i sanacije dijela regionalne ceste R-469 Živinice-Međaš od st.km. 9+550 do st.km. 10+250, L= 700 m

|  |  |  |  |
| --- | --- | --- | --- |
| R.br. | Naziv ponuđača | Cijena bez PDV-a | Broj bodova |
| 1. | DOO ARTING BH SARAJEVO | 1300,00 | 100 |
| 2. | INSTITUT „GIT“ DOO TUZLA | 1.830,00 | 71 |
| 3. | DOO EDI-ING DONJI VAKUF | 2.050,00 | 63 |
| 4. | DOO GEOPUT Banja Luka | 3.400,00 | 38 |

LOT 4. Izrada glavnog projekta rehabilitacije i sanacije dijela regionalne ceste R-455a Svatovac – Živinice – Bašigovci – Lukavica - Zelenika“, od naselja Suha st.km. 11+700 do Živinica st.km. 16+460 L=4.760m

|  |  |  |  |
| --- | --- | --- | --- |
| R.br. | Naziv ponuđača | Cijena bez PDV-a | Broj bodova |
| 1. | DOO ARTING BH SARAJEVO | 9 000,00 | 100 |
| 2. | DOO EDI-ING DONJI VAKUF | 9.400,00 | 96 |
| 3. | DOO GEOPUT Banja Luka | 14.400,00 | 63 |
| 4. | DOO INK CONSTRUCTOR BANJA LUKA | 14.756,00 | 61 |
| 5. | INSTITUT „GIT“ DOO TUZLA | 15.400,00 | 58 |
| 6. | DOO URBIS CENTAR BANJA LUKA | 16.000,00 | 56 |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

**POUKA O PRAVNOM LIJEKU**

Protiv ove odluke može se izjaviti žalba Uredu za razmatranje žalbi, putem Ugovornog organa, najkasnije u roku od 10 (deset) dana od dana prijema ove odluke.

DIREKTOR:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva